רומן אברמוב

רוּמֶן לְיוּבֶּנוֹב אברמוב (; נולד ב-18 באפריל 1953 בפריז, צרפת) הוא כלכלן והיסטוריון כלכלי בולגרי, המתמחה במקרו-כלכלה, בהיסטוריה של רעיונות כלכליים , בהיסטוריה כלכלית וכן בהיסטוריה של יהדות בולגריה בתקופת השואה. אברמוב הוא אחד התאורטיקנים הכלכליים הבולטים בבולגריה שלאחר נפילת הקומוניזם. הוא כיהן כיועצו הכלכלי של נשיא בולגריה הראשון שנבחר בבחירות דמוקרטיות, ז'ליו ז'לב, ונמנה עם חלוצי פיתוח הכלכלה החופשית בבולגריה.

==ביוגרפיה==
רומן אברמוב נולד בפריז למשפחה בולגרית. אביו היה דיפלומט. הוא רכש השכלה על יסודית בבית הספר של רשת אליאנס צרפת (בצרפתית: Lycée de l’Alliance Française) בסנטיאגו דה צ'ילה. אברמוב רכש השכלה אקדמית בכלכלה פוליטית במכון הגבוה לכלכלה על שם קרל מרקס בסופיה וב-1986 רכש דוקטורט בכלכלה.

הוא הועסק במכון לכלכלה של האקדמיה הבולגרית למדעים וב-1990 מונה ליועצו הכלכלי של נשיא בולגריה ז'ליו ז'לב. ב-1991 נמנה עם מקימי הסוכנות לתיאום ולפיתוח כלכלי של ממשלת בולגריה, וכיהן עד 1994 כסגן יושב ראשה. בין השנים 1997–2002 כיהן בוועד המנהל של הבנק הלאומי של בולגריה , ובין 1995–2012 היה מנהל תוכניות במרכז לאסטרטגיות ליברליות בסופיה.

אברמוב נקט בגישה ביקורתית לגבי מערך הכלכלה המתוכננת שהונהג בבולגריה לאחר 1944, ובתקופת הרפובליקה העממית, והוא תמך במעבר לכלכלת שוק. בראשית שנות ה-90 נמנה עם התורמים למדיניות המקרו-כלכלית המייצבת בבולגריה, וכן סייע ליישום הסדרת מועצת המטבע, על ידי הבנק הלאומי של בולגריה ב-1997.

מ-2010 חקר אברמוב את תקופת השואה בבולגריה, והתמקד בתהליך נישול בני הקהילה היהודית מרכושם שהחל לאחר החלת החוק להגנת האומה. בכך הוסיף אברמוב נדבך כלכלי לנרטיב הציוני בנושא העלייה ההמונית מבולגריה לישראל, אשר רווח בכתביהם של היסטוריונים ישראלים. בהמשך העמיק אברמוב את מחקרו בנושא
גירוש יהודי תראקיה המערבית, מקדוניה הווארדארית והעיר פירוט למחנה ההשמדה טרבלינקה שבוצע במרץ 1943. ביחד עם ההיסטוריונית נדיה דאנובה , פרסם שני כרכי ספר בני 2,000 עמודים ובהם קטעי ארכיון העוסקים בנושא ובכלל זה רשימות המגורשים, אשר העידו על אחריותה של ממלכת בולגריה לאירועים.

בין השנים 2013 ועד לפרישתו לגמלאות ב-2020, כיהן אברמוב כפרופסור חבר, במרכז ללימודים מתקדמים בסופיה.

==ביבליוגרפיה==
<div style="direction: ltr;">
* Икономически цикли и кризи при капитализма. С., Наука и изкуство, 1988, 146 с.
* 
* 
* 
* <ref>Мартин Иванов, [http://www.capital.bg/light/revju/knigi/2007/08/03/365256_kapital-ut_na_bulgariia/ „Капитал“-ът на България“], рец. във в. „Капитал“, 3 август 2007.</ref>
* Пари и де/стабилизация в България 1948 – 1989, Сиела, София, 
* „Спасение“ и падение: Микроикономика на държавния антисемитизъм в България 1940 – 1944 г, София, 2012, 
* 
* Съставител и редактор на петтомната архивна поредица, Българска народна банка, Сборник документи (1879 – 2009) в пет тома, ГУА и БНБ, София, 1998 – 2009
</div>

==קישורים חיצוניים==

* רומן אברמוב, [https://bjmoreshet.org/enrichment/events-and-conferences/conference-80-years-since-bulgarian-jews-rescue/bulgaria-and-the-holocaust-bifurcating-trajectories בולגריה והשואה: מסלולים מתפצלים], 22 במאי 2023, יד ושם, , באתר "בית מורשת יהדות בולגריה ביפו" 
* [https://www.dw.com/bg/българия-след-1989-защо-представите-се-разминаха-с-реалността/a-50812153 בולגריה לאחר 1989: מדוע המציאות שונה מהתחזיות], באתר dw.com/bg 
* [http://www.svobodata.com/page.php?pid=10117&rid=29&archive= ,"Were the Jews in Bulgaria saved or "survived" during World War II? Rumen Avramov and Lea Cohen vs. Yakov Bar-Or and Hannah Arendt"], באתר svobodata.com 
* [http://www.svobodata.com/page.php?pid=10136&rid=6 "Saved or "survived" were the Jews in Bulgaria during the Second World War or about the theses in Rumen Avramov's book], באתר svobodata.com 
* רומן אברמוב, נדיה דאנובה, [https://www.marginalia.bg/wp-content/uploads/2017/04/T.1_Deportiraneto_na-evreite.pdf גירוש יהודי תראקיה מקדוניה ופירוט מרץ 1943, מסמכי ארכיונים מבולגריה, כרך ראשון], באתר marginalia.bg, סופיה, 2013 
* רומן אברמוב, נדיה דאנובה, [https://www.marginalia.bg/wp-content/uploads/2017/04/T.2_Deportiraneto_na-evreite.pdf גירוש יהודי תראקיה מקדוניה ופירוט מרץ 1943, מסמכי ארכיונים מבולגריה, כרך שני], באתר marginalia.bg, סופיה, 2013 

==הערות שוליים==

קטגוריה:היסטוריונים כלכליים
קטגוריה:כלכלנים
קטגוריה:היסטוריונים בולגרים
קטגוריה:ילידי 1953